CELEX: 62017CA0506
Language: hu
Date: 2018-11-28 00:00:00
Title: C-506/17. sz. ügy: A Bíróság (hatodik tanács) 2018. november 28-i ítélete – Európai Bizottság kontra Szlovén Köztársaság (Tagállami kötelezettségszegés – Környezet – Hulladéklerakás – 1999/31/EK irányelv – A 14. cikk b) és c) pontja – Működési engedély – Az engedéllyel nem rendelkező telepek lezárása – A jóváhagyott telep rendezési terve alapján szükséges munkák engedélyezése – A terv végrehajtásához szükséges átmeneti időszak meghatározása)

28.1.2019   
            
            
               HU
            
            
               Az Európai Unió Hivatalos Lapja
            
            
               C 35/6
            
         
      A Bíróság (hatodik tanács) 2018. november 28-i ítélete – Európai Bizottság kontra Szlovén Köztársaság
      (C-506/17. sz. ügy) (1)
      
      ((Tagállami kötelezettségszegés - Környezet - Hulladéklerakás - 1999/31/EK irányelv - A 14. cikk b) és c) pontja - Működési engedély - Az engedéllyel nem rendelkező telepek lezárása - A jóváhagyott telep rendezési terve alapján szükséges munkák engedélyezése - A terv végrehajtásához szükséges átmeneti időszak meghatározása))
      (2019/C 35/08)
      Az eljárás nyelve: szlovén
      
         Felek
      
      
         Felperes: Európai Bizottság (képviselők: kezdetben E. Sanfrutos Cano és M. M. Žebre, később E. Sanfrutos Cano, B. Rous Demiri és F. Thiran, végül E. Sanfrutos Cano, B. Rous Demiri, F. Thiran és C. Hermes meghatalmazottak)
      
         Alperes: Szlovén Köztársaság (képviselők: J. Morela és N. Pintar Gosenca meghatalmazottak)
      
         Rendelkező rész
      
      A Szlovén Köztársaság, mivel:
      
                  1)
               
               
                  nem tette meg az ahhoz szükséges intézkedéseket,
                  
                              —
                           
                           
                              hogy a Dragonja, Dvori, Rakek-Pretržje, Bukovžlak-Cinkarna, Suhadole, Lokovica, Mislinjska Dobrava, Izola, Mozelj, Dolga Poljana, Dolga vas, Jelšane, Volče, Stara gora, Stara vas, Dogoše, Mala gora, Tuncovec-Steklarna, Tuncovec-OKP és Bočna-Podhompour hulladéklerakókat a hulladéklerakókról szóló 1999. április 26-i 1999/31/EK irányelv 7. cikkének g) pontja és 13. cikke értelmében legkésőbb 2006. július 16-áig lezárja, amely lerakók ugyanezen irányelv 8. cikke értelmében nem kaptak engedélyt a működés folytatására, és
                           
                        
                              —
                           
                           
                              hogy az Ostri vrh hulladéklerakó legkésőbb 2009. július 16-ig megfeleljen az 1999/31 irányelv követelményeinek, az irányelv I. mellékletének 1. pontjában szereplő követelmények kivételével,
                              nem teljesítette az 1999/31 irányelv 14. cikkének b) pontjából, illetve 14. cikkének c) pontjából eredő kötelezettségeit.
                           
                        
            
                  2)
               
               
                  A Bíróság a Szlovén Köztársaságot kötelezi a költségek viselésére.
               
            
         (1)  HL C 357., 2017. 10.23